ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
سڑک کی حفاظت میں اضافہ کرنے کے لیے این ایچ اے آئی بڑے پیمانے پر سڑک حفاظتی آڈٹ کرتی ہے
’سڑک حفاظتی ہفتہ‘ کا مشاہدہ کرتے ہوئے، این ایچ اے آئی قومی شاہراہوں کو محفوظ بنانے کے لیے مختلف حفاظتی اقدامات کے جائزے پر کام کر رہی ہے۔ این ایچ اے آئی نے سڑک حفاظتی آڈٹ کرنے کے لیے وسیع پالیسی طریقہ کار وضع کیا ہے اور تمام متعلقین کے لیے آڈٹ کی سہولت اور سفارشات پر عمل درآمد کے لیے ذمہ داریاں مختص کی گئی ہیں۔
این ایچ اے آئی منصوبہ بندی، تعمیر، آپریشن اور دیکھ بھال کے مراحل پر قومی شاہراہوں پر حفاظتی آڈٹ کر رہا ہے۔ مالی سال 22-2021 کے دوران، این ایچ اے آئی نے محفوظ سڑکوں کی انجینئرنگ سے متعلق مطالعات میں ماہر حفاظتی آڈیٹرز کے ذریعے قومی شاہراہوں کے 16,500 کلومیٹر کا حفاظتی آڈٹ کیا اور اس مالی سال کے دوران دسمبر 2022 تک 19,300 کلومیٹر کا حفاظتی آڈٹ مکمل ہو چکا ہے۔
حفاظتی آڈٹ کی سفارشات پر عمل درآمد کو یقینی بنانے کے لیے، این ایچ اے آئی میں ایک ویب پر مبنی پورٹل  تیار کیا گیا ہے اور ڈیٹا لیک پر حفاظتی مشاورت کاروں کے ذریعے 260 حفاظتی آڈٹ رپورٹس اپ لوڈ کی گئی ہیں اور این ایچ اے آئی کے ذریعے عمل درآمد کے لیے نگرانی کی جاتی ہے۔
اس کے علاوہ، این ایچ اے آئی نے تمام پروجیکٹس کے لیے تفصیلی پروجیکٹ رپورٹ  کے مرحلے پر فریق ثالث سڑک حفاظتی آڈٹ کو لازمی قرار دیا ہے۔ تمام نئے پروجیکٹس کے لیے ڈی پی آر کا حفاظتی آڈٹ آزاد حفاظتی مشاورت کاروں کی ٹیم کے ذریعے کیا جائے گا، اور ڈیزائن کے مزید مراحل کے دوران حفاظتی آڈیٹرز کی سفارشات کو مدنظر رکھا جائے گا۔ مزید یہ کہ ڈی پی آر کا حفاظتی جائزہ این ایچ اے آئی میں سڑک کے حفاظتی افسران کے ذریعہ لیا جاتا ہے تاکہ یہ یقینی بنایا جا سکے کہ تمام ضروری حفاظتی اقدامات کو شامل کیا گیا ہے۔
جنکشن کی بہتری اور ٹریفک کو پرسکون کرنے کے اقدامات، جہاں قومی شاہراہیں بستیوں سے گزرتی ہیں، وہ بھی حفاظتی آڈٹ اور حادثات کے اعداد و شمار کی بنیاد پر منظم طریقے سے کیے جا رہے ہیں۔
مالی سال 22-2021 میں، 6,179 مقامات پر اور موجودہ مالی سال 23-2022 میں 2,015 مقامات پر حفاظتی تخفیف کے اقدامات کیے گئے ہیں۔ جنکشن پر روشنی، سڑک کے نشانات، حفاظتی رکاوٹیں، پیدل چلنے والوں کے لیے محافظ پٹری، دھاری دار نشان، چوراہے پر اسپیڈ ہمپس، اسپیڈ کشن، ٹرانسورس بار کے نشان وغیرہ لگا کر ٹریفک کے بہاؤ کو منظم اور ہموار کرنے کے لیے حفاظت کو بہتر بنایا گیا۔ این ایچ اے آئی نے قومی شاہراہوں پر سڑک کے کنارے خطرات کے ساتھ حادثات کی شدت کو کم کرنے کے لیے ٹریفک امپیکٹ ایٹینیوٹرز کی تنصیب شروع کی ہے۔
مکمل شدہ 6/4 لین والی قومی شاہراہوں پر دیہی علاقوں میں مسافروں کی نقل و حرکت کی سہولت کی تعمیر بھی شروع کر دی گئی ہے۔ اس کے علاوہ، ملک بھر میں مختلف مقامات پر سڑک کو محفوظ طریقے سے پار کرنے کی سہولیات جیسے کہ فٹ اوور برج، پیدل چلنے والوں کے لیے انڈر پاس، پیدل چلنے والوں کے لیے سب وے، اور گاڑیوں کے لیے انڈر پاس فراہم کیے گئے ہیں۔
وزارتِ تعلیم
آئی آئی ٹی بامبے نے بتایا کہ نائیٹروجن جنریٹر کو آکسیجن جنریٹر میں بدل کر کس طرح آکسیجن کی قلت دور کی جا سکتی ہیں
آکسیجن کے بحران کا ایک آسان اور تیز رفتار حل
نئی دہلی،29 اپریل ، 2021/بامبے کے انڈین انسٹی ٹیوٹ آف ٹکنالوجی  نے ملک میں کووڈ – 19 مریضوں کے علاج کے لیے طبی آکسیجن کی قلت کو دور کرنے کا ایک تخلیقی اور دیسی حل پیش کیا ہے۔ ابتدائی پروجیکٹ جس کی کامیابی کے ساتھ جانچ کی جا چکی ہے۔ ایک معمولی ٹکنالوجیکل طریقہ ہے وہ ہے پی ایس اے  نائٹروجن یونٹ کو پی ایس اے آکسیجن یونٹ میں بدل دینا۔
آئی آئی ٹی بامبے میں کی گئی ابتدائی جانچ کے زبردست نتائج سامنے آئے ۔ آکسیجن کی پیداوار 3.5اے ٹی ایم دباؤ پر حاصل کی جا سکتی ہے۔ جس کے خالص ہونے کی سطح 93 فیصد سے 96 فیصد ہوسکتی ہے۔ گیس کی شکل میں اس آکسیجن کو موجودہ اسپتالوں اور کووڈ – 19 سے متعلق مرکزوں میں آکسیجن کی لگاتار سپلائی کر کے کووڈ سے متعلق ضرورتوں کو پورا کرنے کے لیے استعمال کیا جاسکتا ہے۔
کسی نائیٹروجن یونٹ کو ایک آکسیجن یونٹ میں کس طرح بدلا جا سکتا ہے؟ یہ کام موجودہ نائٹروجن پلانٹ سیٹ اپ کو کاربن سے جیو لائٹ میں مولی کیولر چھلنی کو بدل کر کیا جاسکتا ہے۔ آئی آئی ٹی بامبے کے تحقیق و ترقی کے شعبے کے ڈین پروفیسر ملند آترے نے یہ بتا بتائی ہے۔ جو پروجیکٹ کی قیادت کرتے ہیں۔
۔۔۔
م ن ۔ اس۔ ت ح ۔
U –4065
(Visitor Counter : 181
کوئلے کی وزارت
کوئلہ سکریٹری ڈاکٹر انیل کمار جین این سی ایل کی کارکردگی کا جائزہ لیا
50 میگاواٹ کے سولر پاور پلانٹ کا سنگ بنیاد رکھا
نئی دہلی۔ 15 جولائی وزارت کوئلہ کے سکریٹری ڈاکٹر انیل کمار جین نے کہا ہے کہ ناردرن کول فیلڈز لمیٹڈ  پائیدار کوئلے کی کان کنی کو فروغ دینے کا خواہاں ہے جس کی جھلک کول منی رتن کے حالیہ اقدامات سے مل رہی ہے۔ جوائنٹ سکریٹری، محترمہ وسمتا تیج کے ہمراہ ڈاکٹر جین کمپنی کی مجموعی کارکردگی کا جائزہ لینے کے لیے این سی ایل کے دورے پر تھے۔
این سی ایل کے سینئر عہدیداروں کے ساتھ بات چیت کرتے ہوئے، ڈاکٹر جین نے توانائی کے شعبے میں ملک کو خود کفیل بنانے کے لیے کوئلے کی پیداوار کو بڑھانے اور پائیدار طریقے سے ترسیل کی ضرورت پر زور دیا۔ انہوں نے ماحولیات پر اس کے اثرات کو کم کرنے کے لیے کان کنی کے عمل میں اختراعی ذرائع اختیار کرنے کی اپیل کی اور ٹیم این سی ایل پر زور دیا کہ وہ کاروباری تنوع کی حکمت عملی اپنائے۔اس موقع پر این سی ایل کے سی ایم ڈی جناب بھولا سنگھ، ڈی ٹی ، سی وی او اور دیگر سینئر افسران موجود تھے۔
ڈاکٹر انیل کمار جین نے نگاہی علاقے میں 50 میگاواٹ کے سولر پاور پلانٹ کا سنگ بنیاد بھی رکھا۔ یہ پلانٹ 129.35 ہیکٹر اراضی پر لگایا جائے گا جس کی کل بجلی پیدا کرنے کی صلاحیت سالانہ 94 ملین یونٹ ہوگی اور اس سے کاربن کے اخراج میں سالانہ 78020 ٹن کمی آئے گی۔ یہاں پیدا ہونے والی بجلی این سی ایل کے ذریعہ آپریشنل اور دیگر مقاصد کے لیے استعمال کی جائے گی۔ کمپنی نیٹ زیرو کے ہدف کو حاصل کرنے کے لیے آنے والے وقت میں قابل تجدید ذرائع سے 273 میگاواٹ بجلی پیداکرے گی۔
ڈاکٹر جین نے نگاہی اوپن کاسٹ کوئلے کی کان کا دورہ کیا اور کان کے آپریشن کا معائنہ کیا ۔ انہوں نے جینت علاقے میں جاری فرسٹ میل کنیکٹیویٹی پروجیکٹ  کی جگہ کا بھی معائنہ کیا۔ این سی ایل 3100 کروڑ روپے سے زیادہ کی سرمایہ کاری کے ساتھ ایسے نو فرسٹ میل کنیکٹیویٹی پروجیکٹوں پر کام کر رہا ہے جن میں سے دو پروجیکٹ پہلے ہی مکمل ہو چکے ہیں۔ 2023-24تک ان ایف ایم سی منصوبوں کی تکمیل کے ساتھ، این سی ایل ماحول دوست اور مشینی موڈ کے ذریعہ پیدا ہونے والا پورا کوئلہ بھیجنے کے قابل ہو جائے گا۔
ڈاکٹر انیل کمار جین اور جوائنٹ سکریٹری محترمہ وسمیتا تیج نے اس دورے کے دوران کمپنی کے مختلف شراکت داروں بشمول کوئلے کے صارفین یعنی ممتاز بجلی کمپنیوں سے بات چیت کی۔
این سی ایل ، مدھیہ پردیش اور اتر پردیش کے سنگرولی اور سون بھدرا ضلع میں واقع اپنی 10 انتہائی مشینی اوپن کاسٹ کانوں سے سالانہ 122 ملین ٹن سے زیادہ کوئلہ پیدا کرتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

7648
(Visitor Counter : 76
PIB Headquarters
کووڈ-19 پر پی آئی بی کا بلیٹن
ملک گیر ٹیکہ کاری مہم کے تحت اب تک 217.68 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 11,67,772 ٹیکے لگائے گئے۔
ہندوستان میں سردست زیر علاج مریضوں کی تعداد 43,415 ہے۔
فی الحال زیر علاج مریضوں کی شرح 0.10 فیصد ہے۔
سردست ملک میں شفایابی کی شرح 98.72 فیصد ہے۔
گزشتہ 24 گھنٹوں کے دوران4,688,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,40,00,298 ہوگئی ہے۔
پچھلے 24 گھنٹوں کے دوران 4,129 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((2.51 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 89.38 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 1,64,377 ٹیسٹ کئے گئے۔
#Unite2FightCorona #IndiaFightsCoron
Press Information Bureau
Ministry of Information & Broadcasting
Government of India
امور داخلہ کی وزارت
مرکزی وزیر داخلہ نے نیشنل پولیس میموریل میں شہیدوں کو خراج عقیدت پیش کیا
‘‘یہاں آنے سے مجھے ملک کی خدمت کے لیے اور زیادہ ترغیب اور توانائی ملی ہے’’: جناب امت شاہ
نئی دہلی،2جون/ مرکزی وزیر داخلہ جناب امت شاہ نے آج یہاں نیشنل پولیس میموریل میں شہیدوں کو خراج عقیدت پیش کیا۔اہم بات یہ ہے کہ این پی ایم کا یہ دورہ گذشتہ روز وزارت داخلہ کی ذمہ داری سنبھالنےکے بعد جناب امت شاہ کا پہلا دورہ تھا۔
نیشنل پولیس میموریل میں مرکزی داخلہ سکریٹری جناب راجیو گوبا، آئی بی کے ڈائرکٹر جناب راجیو جین، سینٹرل آرمڈ پولیس فورسم کے ڈائرکٹر جنرل اور دیگر سینئر افسران نے جناب امت شاہ کا استقبال کیا۔
جناب امت شاہ نے آزادی حاصل کرنے کے بعد سے ملک کی خدمت میں اپنی جان کی قربانی دینے والے پولیس اہلکاروں کے احترام کے طور پر 30 فٹ اونچے مرکزی لاٹ پر گلہائے عقیدت پیش کئے۔ اس سے قبل گارڈس نے وزیر داخلہ کی سلامی کی۔
جناب امت شاہ نے کمپلیس کے بیس منٹ میں واقع نیشنل پولیس میوزیم بھی دیکھا۔ وہاں پر نمائش کے لیے رکھے گئے مختلف اشیا کے بارے میں افسروں نے تفصیل پیش کی جن سے کہ ملک بھر میں مختلف علاقوں میں پولیس کی تاریخ، شجاعت اور حصولیابی کا اظہار ہوتا ہے۔
این پی ایم کے اس دورے سے وزیر داخلہ بہت متاثر ہوئے اور انھوں نے وزیٹرس بک میں لکھا:
‘‘پولیس اور حفاظتی دستوں کے 34 ہزار سے زیادہ شہیدوں کو خراج عقیدت پیش کیا۔ ہمارا عظیم ملک آج ان کی عظیم قربانی کی وجہ سے ہی محفوظ ہے۔میں ان شہیدوں اور ان کے خاندانوں کا بے حد احترام کرتا ہوں۔ اس دورے سے مجھے اپنے ملک کی خدمت کرنے کے لیے مزید ترغیب اور توانائی ملی ہے۔’’
۔ ۔ ۔ ۔ ۔ ۔ ۔ ۔ ۔
U. No. 2274
(Visitor Counter : 53
زراعت اور کاشتکاروں کی فلاح و بہبود کی وزارت
رجسٹرڈ ایف پی او کا ڈیٹا
نئی دہلی، 15/مارچ 2022 ۔ دس ہزار ای پی او کی تشکیل اور فروغ کیلئے سنٹرل سیکٹر اسکیم  سمیت مختلف ایجنسیوں کے ذریعے رجسٹرڈ فارمر پروڈیوسر آرگنائزیشنز  کی ریاست وار تفصیل ضمیمہ- I میں ہے۔ مزید یہ کہ نئی ایف پی او اسکیم کے تحت، 9 مارچ 2022 تک توقعاتی اضلاع میں مختلف تنفیذی ایجنسیوں  کے ذریعے 421 ایف پی او رجسٹر کئے گئے ہیں ۔ تفصیلات ضمیمہ II میں ہیں۔
مذکورہ مرکزی سیکٹر اسکیم  کے تحت، 352 ایف پی اوز کو ایکویٹی گرانٹ کے طور پر 14.05 کروڑ روپے منتقل کیے گئے ہیں۔ ریاست کے لحاظ سے تفصیلات ضمیمہ - III میں منسلک ہیں۔ مزید برآں، متعلقہ تنفیذی ایجنسیوں کے مابین آگے کی منتقلی کے لیے محکمے کے ذریعے ایف پی او مینجمنٹ لاگت کی تقسیم کی جاتی ہے۔ اب تک مجموعی طور پر روپے 10,000 ایف پی او اسکیم کے تحت ایف پی او مینجمنٹ لاگت کے طور پر 108.82 کروڑ جاری کیے گئے ہیں۔
مذکورہ سنٹرل سیکٹر اسکیموں  کے آپریشنل رہنما خطوط کے مطابق، ایف پی او کے حصص دار کے طور پر خواتین کسانوں کی شرکت کو ترجیح دی جاتی ہے اور بورڈ آف ڈائریکٹرز  اور گورننگ باڈی  میں، جیسی صورتحال ہو ، خواتین کسان اراکین کی خاطر خواہ نمائندگی ہوگی اور ان میں کم از کم ایک خاتون رکن ہونی چاہیے۔
اب تک، 09.03.2022 تک 225 خواتین ایف پی اوز کو مختلف تنفیذی ایجنسیوں کے ذریعے پروموٹ کیا گیا ہے۔
یہ اطلاع زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں دی۔
محنت اور روزگار کی وزارت
پردھان منتری روزگارپروتساہن یوجنا کے تحت 1.2 کروڑسے زیادہ لوگوں کو فائدہ ہوا
محنت اور روزگار کے وزیر مملکت جناب رامیشور تیلی نے لوک سبھا میں آج ایک تحریری جواب میں بتایا کہ حکومت 2016سے پردھان منتری روزگار پروتساہن یوجنا  پرعمل درآمد کررہی ہے ، جس کا مقصد روزگار کے نئے موقع پیداکرنے کے لئے آجروں کو ترغیب دینا اور باقاعدہ افرادی قوت میں غیر رسمی کارکنوں کوشامل کرنا ہے۔اس اسکیم کے تحت حکومت اُن نئے ملازمین کو تین سال کی مدت کے لئے ای پی ایف کے ذریعہ آجروں کا تعاون اداکررہی ہے، جن کی اجرت 15000 روپے سے کم یا اس کے برابر ہے۔
اس سے مستفید ہونے کے لئے کئے جانے والے رجسٹریشن کی آخر ی تاریخ 31 مارچ 2019 تھی ، جن لوگوں نے 31 مارچ 2019 تک اپنا رجسٹریشن کرادیا تھا ، انہیں اس اسکیم کے تحت رجسٹریشن کی تاریخ سے 31 مارچ 2022 تک تین سال کے لئے فائدہ حاصل ہوتا رہے گا۔اندازہ ہے کہ اس اسکیم سے 20 لاکھ لوگوں کو فائدہ پہچنے گا۔27 نومبر 2021 کو 1.53 لاکھ اداروں کے ذریعہ 1.21 کروڑ لوگوں کو فائدے فراہم کئے گئے ۔
اس اسکیم سے متعلق بیداری میں اضافے کے لئے مہم مختلف میڈیا کے ذریعہ چلائی گئی ،جس میں ای پی ایف او کی ویب سائٹ بھی شامل ہے۔اس کے ساتھ ساتھ آجروں اور ملازمین کی ایسوسی ایشنوں کے مابین بیداری میں اضافے کے لئے بہت س ے سمیناراور میٹنگوں کا انعقادکیا گیا۔
اسٹیل کی وزارت
نئی سپنج آئرن صنعتیں
اسٹیل کے مرکزی وزیر جناب رام چندر پرساد سنگھ نے آج یہ جانکاری راجیہ سبھا میں ایک تحریری جواب میں دی۔
اتر پردیش سمیت ملک میں مالی سال 2021-2020 کے دوران کام کرنے والے اسفنج آئرن پلانٹس کی ریاستی/مرکز کے زیر انتظام علاقوں کی سطح کے اعتبار سے تفصیلات درج ذیل ہیں:-
انڈین سپنج آئرن انڈسٹری، 2021-2020 کی ریاست/مرکز کے زیر انتظام علاقہ کے اعتبار سے تفصیلات۔
|
|
ریاست/مرکز کے زیر انتظام علاقے
|
|
یونٹس کی تعداد
|
|
آندھرا پردیش
|
|
6
|
|
چھتیس گڑھ
|
|
69
|
|
گوا
|
|
3
|
|
گجرات
|
|
10
|
|
جھار کھنڈ
|
|
24
|
|
کرناٹک
|
|
35
|
|
مہاراشٹر
|
|
7
|
|
اڈیشہ
|
|
76
|
|
تملناڈو
|
|
6
|
|
تلنگانہ
|
|
9
|
|
اترپردیش
|
|
4
|
|
مغربی بنگال
|
|
36
|
|
میزان
|
|
285
|
|
ماخذ: جوائنٹ پلانٹ کمیٹی 
گھریلو سپنج آئرن انڈسٹری میں کل روزگار 2021-2020 کے دوران تقریباً 85,000 رہے۔ ۔
اسٹیل ایک غیر منضبط ڈی ریگولیٹڈ سیکٹر ہونے کی وجہ سے سپنج آئرن انڈسٹریز کے قیام کے حوالے سے مخصوص فیصلے انفرادی اسٹیل کمپنیوں/سرمایہ کاروں کے ذریعے کمرشیل ادائیگیوں اور منڈی کے تقاضوں کی بنیاد پر کیے جاتے ہیں۔
وزارت دفاع
وزیر دفاع نے جموں وکشمیر کے محازی علاقوں کے دورے کے دوران سرحدی علاقوں میں سیکورٹی کی صورتحال کا جائزہ لیا
انھوں نے دشوار حالات میں بے جوڑ جرأت اور جوش وخروش کے ساتھ اپنی ذمہ داریاں پوری کرنے کے لئے سیکورٹی فورسز کی تعریف کی
ہندوستان اپنے اتحاد اور سالمیت میں خلل ڈالنے کی کوشش کرنے والوں کو منہ توڑ جواب دے گا:جناب راج ناتھ
رکشا منتری جناب راج ناتھ سنگھ نے سولہ جون 2022 کو جموں وکشمیر کے محازی علاقوں کا دورہ کیا اور سرحد سے لگے علاقوں میں سیکورٹی کی صورتحال کا جائزہ لیا ۔ چیف آف دی آرمی اسٹاف جنرل منوج پانڈے، جنرل آفیسر کمانڈنگ انچیف ، شمالی کمان لفٹیننٹ جنرل اوپندر دویدی ، جی او سی ، پندرہویں کور لفٹیننٹ جنرل اے ایس اوجلا اور جی او سی، 19 ویں انفینٹری ڈویژن، میجر جنرل اجے چاند پودیا، رکشا منتری کے ہمراہ تھے اور انھوں نے مسلح افواج کی کارروائیوں کی تیاریوں کے بارے میں بتایا۔
بعد میں جناب راج ناتھ سنگھ نے مسلح افواج باڈر سیکورٹی فورسز ، سنٹرل ریزرو پولیس فورس،، اور جموں وکشمیر پولیس کے اہلکاروں کے ساتھ بات چیت کی۔ اہلکاروں کو خطاب کرتے ہوئے انھوں نے جوانوں کے حوصلے اور ہمت کو سراہا جو دشوار حالات میں بھی اپنی ذمہ داریاں پوری ہمت اور لگن سے انجام دیتے ہیں۔ انھوں نے کہا کہ یہ جوان اپنے حوصلے اور ہمت سے عوام، خصوصا جوانوں کے دلوں میں قوم کے تئیں فخر کا جذبہ پیدا کرتے ہیں۔
وزیر دفاع نے کہا کہ ہمارے پڑوسی نے ہمیشہ ہندوستان مخالف سرگرمیاں کی ہیں۔ ریاست میں ماضی میں دہشت گردانہ کارروائیاں ہوتی رہیں۔ مسلح افواج، بی ایس ایف ، سی آر پی ایف اور جے اینڈ کے پولیس کی انتھک کوششوں سے حالیہ دنوں میں دہشت گردانہ سرگرمیوں میں قابل ذکر کمی آئی ہے۔ پاکستان نے ہندوستان کو کئی طرح سے نقصان پہنچائے۔ یہاں کا امن وامان تباہ کرنے کی کوشش کی ہے۔ لیکن ہماری سیکورٹی فورسز ملک کے لئے ایک ایسی ڈھال ہیں کہ جو ان سے ٹکرائے گا وہ خود ہی جان سے جائے گا۔ ملک کو ہمارے جوانوں پر پورا بھروسہ ہے جو کسی بھی صورتحال سے نمٹنے کے لیئے ہمہ وقت تیار رہتے ہیں۔
اس بات کو دوہراتے ہوئے کہ ہندوستان ایک امن پسند ملک ہے ، جس نے وسودھیو کٹمباکم  کا پیغام دیا ، جناب راج ناتھ سنگھ نے کہا کہ ہم نے کسی بھی ملک کو کسی بھی طرح سے نقصان پہنچانے کی کوشش نہیں کی ہے اور نہ ہی ہم نے کسی کی ایک انچ بھی زمین ہتھیائی ہے۔ انھوں نے تاہم قوم کو یقین دلایا کہ اگر کبھی کسی نے ہمارے ملک کے اتحاد اور سالمیت کو زک پہنچانے کی کوشش کی تو ہماری مسلح افواج منہ توڑ جواب دیں گی۔ انھوں نے اعتماد ظاہر کیا کہ مسلح افواج مستقبل میں بھی ہر آزمائش کا کامیابی سے سامنا کریں گی اور ان کی جرأت اور طاقت ملک کا زرین مستقبل تحریر کرے گی۔
صحت اور خاندانی بہبود کی وزارت
سستی ذہنی صحت خدمات کی تازہ صورتحال
اس سلسلہ میں 738 اضلاع میں ضلعی ذہنی صحت پروگرام کو منظوری
پی جی شعبے میں ذہنی صحت کی اسپیشلٹیز میں طلبا کی تعداد میں اضافہ کے لئے 25 مہارت کے مراکز کو منظوری دی گئی
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج لوک سبھا میں ایک تحریری جواب میں بتایا کہ ملک میں سستی اور قابل رسائی ذہنی صحت دیکھ ریکھ سہولیات فراہم کرانے کے لئے حکومت ملک میں نیشنل مینٹل ہیلتھ پروگرام  نافذکررہی ہے۔ این ایم ایچ پی کے ایک حصے ضلعی ذہنی صحت پروگرام  کو 738 اضلاع میں نفاذ کے لئے منظوری دی گئی ہے۔ جس کے لئے نیشنل ہیلتھ مشن کے ذریعہ ریاستوں/مرکز کے زیر انتظام خطوں کو مدد فراہم کرائی جاتی ہے۔کمیونٹی ہیلتھ سینٹر  او ر پرائمری ہیلتھ سینٹر  کی سطح پر ڈی ایم ایچ پی کےتحت دستیاب سہولیات میں آؤٹ پیشنٹ خدمات ،جائزہ ،کونسلنگ /نفسی –سماجی علاج ،شدید ذہنی امراض والے افراد کی مسلسل دیکھ بھال اور مدد فراہم کرانا ، ادویات،آؤٹ ریچ خدمات ، ایمبولینس وغیرہ شامل ہیں۔ مذکورہ خدمات کے علاوہ ضلع کی سطح پر دس بستروں والی ان پیشنٹ سہولت کاانتظام ہوتا ہے۔ این ایم ایچ پی کی تیسرے درجے کی دیکھ ریکھ کے حصہ کےتحت پی جی شعبوں میں ذہنی صحت کی اسپیشلٹیز میں طلبا کی تعداد میں اضافہ کے لئے اورتیسری سطح کا علاج کی سہولیات فراہم کرانے کے لئے 25 مہارت کے مراکز کو منظوری دی گئی ہے۔ اس کے علاوہ حکومت ذہنی سطح کی اسپیشلٹیز میں 47 پی جی شعبوں کو مضبوط کرنے کے لئے 19 سرکاری میڈیکل کالجوں/اداروں کو بھی مدد فراہم کرائی جا رہی ہے۔ ذہبی صحت خدمات کا اہتمام 22 ایمس کے لئے بھی کیا گیا ہے۔ یہ خدمات پی ایم جے اے وائی کے تحت بھی دستیاب ہیں۔
حکومت سال 2018 سے ڈیجیٹل اکیڈمیز کے ذریعہ جنرل ہیلتھ کیئر میڈیکل اور پیرا میڈیکل پروفیشنلز کےمختلف زمروں کو آن لائن تربیت کورسیز فراہم کراتے ہوئے ملک کےخدمات سے نسبتاً محروم علاقوں میں ذہنی صحت دیکھ ریکھ خدمات فراہم کرانے کے لئے افرادی قوت کی دستیابی کو بھی بڑھا رہی ہے۔ تین سینٹرل مینٹل ہیلتھ انسٹی ٹیوٹ یعنی نیشنل انسٹی ٹیوٹ آف میڈیکل ہیلتھ اینڈ نیورو سائنسیز بنگلورو ،لوکو پریا گوپی ناتھ بوردو لوئی ریجنل انسٹی ٹیوٹ آف مینٹل ہیلتھ تیزپور آسام اور سینٹرل انسٹی ٹیوٹ آف سائیکیٹری رانچی میں ڈیجیٹل اکیڈمیز قائم کی گئی ہیں۔
مذکورہ بالا خدمات کے علاوہ ذہنی صحت کی خدمات آیوشمان بھارت –ایچ ڈبلیو سی اسکیم کے تحت جامع پرائمری ہیلتھ کیئر کے تحت خدمات کے پیکج میں شامل کی گئی ہیں۔ ہیلتھ اینڈ ویلنیس سینٹروں میں مینٹل، نیورولوجیکل اور سبسٹینس یوز امراض سے متعلق آپریشنل رہنما خطوط آیوشمان بھارت کے دائرہ کار کے تحت جاری کئے گئے ہیں۔
ان کے علاوہ حکومت نے ملک میں معیاری ذہنی صحت کونسلنگ اور دیکھ ریکھ خدمات تک رسائی کو بہتر بنانےکے لئے 10 اکتوبر 2022 کو ایک ‘نیشنل ٹیلی مینٹل ہیلتھ پروگرام ’ کا آغاز کیا ہے۔ 18 جولائی 2023 تک 31 ریاستوں/مرکز کے زیر انتظام خطوں میں 42 ٹیلی مانس سیل قائم کئے گئے ہیں اور انہوں نے ٹیلی مینٹل ہیلتھ خدمات شروع کردی ہیں۔ ہیلپ لائن نمبر پر 194000 سے زائد ٹیلی فون کالز کو ہینڈل کیا گیا ہے۔
ش ح۔ ا گ ۔ ج
Uno-7970
(Visitor Counter : 32
وزیراعظم کا دفتر
وزیر اعظم اور دیگر قائدین نے پارلیمنٹ میں ایک ظہرانے میں شرکت کی جہاں باجرے سے تیار پکوان پیش کیے گئے
وزیر اعظم جناب نریندر مودی نے پارلیمنٹ میں دیگر قائدین کے ساتھ ایک ظہرانے میں شرکت کی جہاں، سال 2023 کو باجرے کا بین الاقوامی سال قرار دیے جانے سے متعلق بھارت کی تیاریوں کے مدنظر باجرے سے تیار پکوان پیش کیے گئے۔
ایک ٹوئیٹ میں، وزیر اعظم نے کہا؛
’’اب جبکہ ہم 2023 کو باجرے کے بین الاقوامی سال کے طور پر منانے کی تیاری کر رہے ہیں، ایسے میں پارلیمنٹ میں منعقدہ ایک پرتکلف ظہرانے میں شرکت کی جہاں باجرے سے تیار پکوان پیش کیے گئے۔ مختلف جماعتوں کی شرکت دیکھ کر مسرت ہوئی۔‘‘
وزارت ماہی پروری، مویشی پروری و ڈیری
مویشی پروری اور ڈیریئنگ کا محکمہ 26 نومبر 2021 کو ‘‘ نیشنل مِلک ڈے’’ منائے گا
محکمہ کے ذریعہ آزادی کاامرت مہوتسو کی ایک ہفتہ تک جاری رہنے و الی تقریب ‘آئیکونک ویک’ – نیشنل مِلک ڈے تقریب کے ساتھ اختتام پذیر ہوگی
ماہی گیری، مویشی پروری اور ڈیریئنگ کے مرکزی وزیر جناب پرشوتم روپالا اس موقع پر نیشنل گوپال رتن ایوارڈ دیں گے
گجرات اور کرناٹک میں آئی وی ایف لیبس کا بھی افتتاح ہوگا
مویشی پروریاورڈیریئنگ کامحکمہ گجرات کے آنند میں واقع نیشنل ڈیری ڈیولپمنٹ بورڈ  کیمپس کے پی اے پٹیل آڈیٹوریم 26 نومبر 2021 کو ڈاکٹر ورگیس کورین  کے صد سالہ یوم پیدائش کی یاد میں ‘‘نیشنل مِلک ڈے’’ منائے گا، جو صبح 10 بجے سے سہ پر 2 بجے تک جاری رہے گا۔یہ پروگرام محکمہ، نیشنل ڈیری ڈیولپمنٹ بورڈ اور ڈاکٹر کورین کے ذریعہ قائم کئے گئےدیگراداروں کے ساتھ مشترکہ طور پر منعقدکرے گا۔
محکمے کے ذریعہ ایک ہفتہ تک جاری رہنے والی آزادی کا امرت مہوتسو تقریب ‘آئیکونک ویک’نیشنل مِلک ڈےکی تقریب کے ساتھ اختتام پذیر ہوگی۔ تقریب کے دوران مویشی پروری اور ڈیریئنگ کے مرکزی وزیر جناب پرشوتم روپالا ملک میں بہترین ڈیری فارمر جو گھریلو مویشی / بھینس کی اقسام پالتے ہیں، مصنوعی تخم ریزی سے متعلق بہترین ٹیکنیشن اور بہترین ڈیری کوآئریٹو سوسائٹی  / مِلک پروڈیوسر کمپنی / ڈیری فارمرپروڈیوسر آرگنائزیشن کے فاتحین کو نیشنل گوپال رتن ایوارڈ تقسیم کریں گے۔
فاتحین کو ممتاز نیشنل گوپال رتن ایوارڈ دینے کے علاوہ جناب پرشوتم روپالا گجرات کے ڈھمروڈ ، کرناٹک کے ہیسرگٹا میں آئی وی ایف لیب اور اسٹارٹ اپ گرینڈ چیلنج 2.0 کا افتتاح / آغاز بھی کریں گے۔
وزیراعظم کا دفتر
میونخ، جرمنی میں بھارتی افراد کے ساتھ وزیر اعظم نریندر مودی کی بات چیت
وزیر اعظم جناب نریندر مودی نے جرمنی میں آڈی ڈوم، میونخ میں بھارتی برادری سے خطاب کیا اور بات چیت کی۔ جرمنی میں متحرک اور سرگرم بھارتی برادری کے ہزاروں افراد نے اس پروگرام میں شرکت کی۔
وزیر اعظم نے بھارت کی ترقی کی کہانی پر روشنی ڈالی اور ملک کے ترقیاتی ایجنڈے کو مزید حاصل کرنے کے لئے حکومت کی طرف سے کئے گئے مختلف اقدامات کا ذکر کیا۔ وزیر اعظم نے بھارت کی کامیابی کی کہانی کو فروغ دینے اور بھارت کی کامیابی کے برانڈ ایمبیسڈر کے طور پر کام کرنے میں بھارت نژاد افراد کے تعاون کی بھی ستائش کی۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(
صحت اور خاندانی بہبود کی وزارت
بھارت میں1.14 لاکھ یومیہ نئے معاملے درج ہوئے ہیں، جو پچھلے دو مہینوں میں سب سے کم ہیں
مسلسل10 دن سے 2 لاکھ سے کم نئے معاملے درج ہورہے ہیں
بھارت میں زیر علاج مریضوں کی تعداد 15 لاکھ سے کم ہوئی؛ آج 14,77,799مریض ہی زیر علاج ہیں
مسلسل24ویں دن یومیہ نئے معاملات کے مقابلے یومیہ شفایاب ہونے والوں کی تعداد زیادہ درج ہوئی
شفایابی کی قومی شرح میں مسلسل نمایاں اضافہ ہورہا ہے؛شفایابی کی شرح میں 93.67 فیصد کا اضافہ ہوا
یومیہ متاثرہ مریضوں کی شرح مزیدکم ہوکر 5.62 فیصد ہوئی، مسلسل 13 دنوں سے 10 فیصد سےکمی کا رجحان جاری ہے
بھارت نے 23 کروڑ افراد کو ٹیکہ لگاکر بڑی کامیابی حاصل کی ہے
نئی دلّی ،06 جون، 2021/
بھارت میں گذشتہ 24 گھنٹوں کے دوران 1,14,460 نئے معاملے درج ہوئے ہیں، جو پچھلےدو مہینوں کے دوران سب سے کم ہے۔ اب ملک بھر میں یومیہ نئے معاملوں کی تعدادمسلسل 10دنوں سے 2 لاکھ سے بھی کم درج ہورہی ہے۔’’جامع حکومت‘‘ نظریہ کے ساتھ یہ مرکز اور ریاستوں/ مرکز کے زیر انتظام علاقوں کی مشترکہ کوششوں کا نتیجہ ہے۔
بھارت میں زیر علاج مریضوں کی تعداد میں مسلسل کمی سامنے آرہی ہے۔ملک بھر میں زیر علاج مریضوں کی تعداد 15 لاکھ سے بھی نیچے آگئی؛ آج 14,77,799مریض ہی زیر علاج ہیں۔ چھ دنوں سے لگاتار 20 لاکھ سے کم معاملے درج ہورہے ہیں۔
گذشتہ 24 گھنٹوں میں زیر علاج مریضوں کی مجموعی تعداد میں سے 77,449 کی کمی واقع ہوئی ہے اور اب ملک بھر کے متاثرہ مریضوں کی مجموعی تعداد میں سے زیر علاج مریضوں کی تعداد محض 5.13 فیصد ہے۔
کووڈ-19 انفیکشن سے مزید افراد کے شفایاب ہونے کے ساتھ ہی ،بھارت میں شفایاب ہونے والوں کی تعداد مسلسل24ویں دن یومیہ درج ہونے والے نئے معاملات کی تعداد سے زیادہ ہے۔ گذشتہ 24 گھنٹوں کے دوران 1,89,232 مریض شفا یاب ہوئے ہیں۔
یومیہ نئے معاملات کے مقابلے گذشتہ 24 گھنٹوں کے دوران شفایابی کے مزید 74,772 معاملے درج ہوئے ہیں۔
کووڈ-19 عالمی وبا کے آغاز کے بعد سے مجموعی طور پر متاثرہ ہونے والے افراد میں سے 2,69,84,781 افراد پہلے ہی شفایاب ہوچکے ہیں۔ مجموعی طور پر شفایاب ہونے والے مریضوں کی شرح 93.67 فیصد ہے، جس سے اضافے کا رجحان نظر آتا ہے۔
گذشتہ 24 گھنٹوں میں ملک بھر میں مجموعی طور پر 20,36,311 لوگوں کی جانچ کی گئی اور بھارت میں اب تک مجموعی طور پر 36.4 کروڑ سے زیادہ  جانچ کرائی جاچکی ہیں۔
ایک طرف ملک بھر میں جانچ کے عمل میں اضافہ کیا گیا ہے، جانچ کے بعدہفتہ وار متاثرہ معاملوں میں مسلسل کمی کا رجحان سامنے آرہا ہے۔ فی الحال ہفتہ وار متاثرہ مریضوں کی شرح 6.54 فیصد ہے، جبکہ یومیہ متاثرہ مریضوں کی شرح آج 5.62 فیصد پر پہنچ گئی۔ مسلسل 13 دنوں سے یہ 10 فیصد کم درج ہورہی ہے۔
ایک بڑی کامیابی حاصل کرتے ہوئے، ملک بھر میں کووڈ -19 سے حفاظت کا ٹیکہ لگوانے والوں کی مجموعی تعداد 23 کروڑ سے تجاوز کرگئی۔ملک گیر ٹیکہ کاری مہم کے تحت 23.13 کروڑ ٹیکے لگائے جاچکے ہیں۔ گذشتہ 24 گھنٹوں کے دوران 33,53,539 افراد کو ٹیکے لگائے گئے۔
آج صبح 7 بجے تک موصولہ عبوری رپورٹ کے مطابق 32,42,503 سیشنز کے ذریعے مجموعی طور پر 23,13,22,417 افراد کو ٹیکے لگائے جاچکے ہیں۔
ان میں شامل ہیں:
|
|
ایچ ایل ڈبلیوز
|
|
پہلی خوراک
|
|
99,63,790
|
|
دوسری خوراک
|
|
68,55,261
|
|
ایف ایل ڈبلیوز
|
|
پہلی خوراک
|
|
1,61,65,342
|
|
دوسری خوراک
|
|
86,62,859
|
|
18 تا 44 سال عمر کا درمیانی کا زمرہ
|
|
پہلی خوراک
|
|
2,77,39,545
|
|
دوسری خوراک
|
|
1,61,253
|
|
45 تا 60 سال کی عمر کے افراد
|
|
پہلی خوراک
|
|
7,07,15,580
|
|
دوسری خوراک
|
|
1,12,99,332
|
|
60 سال سے زیادہ عمر کے افراد
|
|
پہلی خوراک
|
|
6,05,54,245
|
|
دوسری خوراک
|
|
1,92,05,210
|
|
میزان
|
|
23,13,22,417
پیٹرولیم اور قدرتی گیس کی وزارت
پٹرولیم کے وزیر ہردیپ اس پوری سی آئی آئی کے بایواینرجی سمٹ پروگرام سے خطاب کریں گے
’’ پائیدار کل کے لئے انرجی ٹرانزکشن ۔سالیوشن‘‘ عنوان کےساتھ چوٹی اجلاس کل منعقد کیا جائے گا ۔
اجلاس اخترع کاروں کےلئے ایک موقع فراہم کرنے اورمستقبل کےلئے شفاف اور سبز توانائی کےلئے ایک راہ فراہم کرے گا۔
جامع مستحکم ایجنڈے میں نامیاتی ایندھن کی افادیت پر بھی غوروخوض کیا جائے گا ۔
پٹرولیم اور قدرتی گیس وہ رہائش اور شہری امور کے وزیر جناب ہردیپ ایس پوری کل یعنی 12 جنوری 2023 کو نئی دہلی میں منعقد ہونےوالےکانفڈریشن آف انڈین انڈسٹری کے اہم پروگرام ’’نامیاتی توانائی اجلاس 2023‘‘ کے 11 ویں ایڈیشن سے خطاب کریں گے ۔ یہ اجلاس جوکہ ’’ پائیدار کل کے لئے انرجی ٹرانزکشن ۔سالیوشن‘‘ موضوع کےسا تھ منعقد ہورہا ہے ، اختراع کارو ں کے لئے ایک موقع فراہم کرے گا اور مستقبل کےلئےشفاف اور سبز توانائی کےلئے ایک راہ فراہم کرے گا۔ اجلاس میں جامع مستحکم ایجنڈ ے میں نامیاتی توانائی کی افادیت پر بھی غوروخوض کیا جائے گا۔
ہندوستان کے ذریعہ جی 20 کی صدارت سنبھالنےکے بعد یہ چوٹی اجلاس ملک بھر میں مزید کارروائیاں شروع کرنے اوراس سال کے آخر میں جی 20 چوٹی اجلاس کے لئے رفتار دینے کا ایک شاندار موقع ہے ۔ یہ موسمیاتی تبدیلی اورپائیدار ترقی سمیت دنیا کے سامنے آنے والے چیلنجوں کے حل پر غوروخوض کرے گا جبکہ نامیاتی توانائی سیکٹر ایک پا ئیدار کل کے لئےحل تیار کرنےکے طریقو ں میں سے ایک ہے ۔ اسے عالمی تجارتی پالیسیوں سے مربوط کرنے کی ضرورت ہے ۔
سی آئی آئی نامیاتی توانائی اجلاس 2023 کے 6 سیشن کو 30 سے زیادہ مقررین کےذریعہ مخاطب کیا جائے گا۔ وزارتی سطحی سیشن کے علاوہ کمپریسڈ بایوگیس، ایتھونال، مالیات اور فضلے سے لے کر نامیاتی توانائی پر مرکوز ہوگا ۔ سی ای او ، پالیسی سازوں ، ا ساتذہ اور تحقیق کاروں ، اختراع کاروں، سفارتکاروں او ر سرمایہ کاروں سمیت 500 سے زیادہ نمائندوں کے اس اجلاس میں شامل ہونے کا امکان ہے۔